POLAR ปลื้มได้  Harrods ร่วมบริหารโครงการหรูกลางลอนดอน
POLAR เผย ล่าสุด โครงการ “The Sherwood” คอนโดมิเนียมสำหรับพักอาศัยที่ลอนดอนบรรลุข้อตกลงกับ บริษัท Harrods Estates ประเทศอังกฤษ เป็นบริษัทลูกของห้าง Harrods เข้ามาร่วมบริหารจัดการพื้นที่ส่วนกลางและทรัพย์สินของโครงการเป็นที่เรียบร้อยแล้ว
27 ม.ค. 2559


 
นายญาณกร วรากุลรักษ์ ประธานเจ้าหน้าที่บริหาร บริษัท โพลาริส แคปปิตัล หรือ POLAR เปิดเผยว่า ล่าสุด โครงการ “The Sherwood” คอนโดมิเนียมสำหรับพักอาศัยที่ลอนดอน ดำเนินงานโดย Glory Acme Co., Ltd. (GA) ซึ่งเป็นโครงการร่วมทุนระหว่างบริษัท POLAR และ Mr. Jonathan Lam นักพัฒนาอสังหาหาริมทรัพย์ ที่มีประสบการณ์มานานกว่า 10 ปี ได้บรรลุข้อตกลงกับ บริษัท Harrods Estates ประเทศอังกฤษ ซึ่งเป็นบริษัทลูกของห้าง Harrods
โดยก่อตั้งมาเป็นเวลายาวนานกว่า 119 ปี ให้เข้ามาร่วมบริหารจัดการพื้นที่ส่วนกลางและทรัพย์สินของโครงการ The Sherwood London เป็นที่เรียบร้อยแล้ว โดยบริษัท Harrods Estates ประเทศอังกฤษ เป็นบริษัทลูกหรือในเครือของห้าง Harrods ห้างดังยักษ์ใหญ่ซึ่งเป็นที่รู้จักกันทั่วโลกในกรุงลอนดอน ประเทศอังกฤษ 
ทั้งนี้ บริษัท Harrods Estates (Luxury Property Agents) ประเทศอังกฤษ เป็นผู้เชี่ยวชาญทางด้านการบริหารจัดการอสังหาริมทรัพย์ครบวงจร การขาย การเช่า และการพัฒนาที่พักอาศัย ซึ่งตั้งอยู่กรุงลอนดอน ประเทศอังกฤษ เริ่มก่อตั้งขึ้นเมื่อปี ค.ศ. 1897 จึงเป็นที่นิยมและได้รับความน่าเชื่อถือจากธุรกิจอสังหาริมทรัพย์เป็นอย่างมาก ขณะที่ปัจจุบันเปิดสำนักงานถึง 4 แห่งในประอังกฤษ สามารถดูรายละเอียดเพิ่มเติมได้ที่ www.harrodsestates.com